b"\n_START_ARTICLE_\nMojca Ram\xc5\xa1ak\n_START_SECTION_\n\xc5\xbdivljenje in delo\n_START_PARAGRAPH_\nLeta 1993 je diplomirala na Filozofski fakulteti v Ljubljani iz etnologije in filozofije. Leta 1997 je iz etnologije magistrirala leta 1997, leta 2000 pa tudi doktorirala._NEWLINE_Leta 2002 je bila izvoljena v naziv docentke za antropologijo vsakdanjega \xc5\xbeivljenja, od leta 2004 znanstvena sodelavka, od leta 2009 izredna profesorica za antropologijo._NEWLINE_Med leti 1994 in 1998 je bila odgovorna urednica Glasnika Slovenskega etnolo\xc5\xa1kega dru\xc5\xa1tva in Knji\xc5\xbenice Glasnika Slovenskega etnolo\xc5\xa1kega dru\xc5\xa1tva; sourednica dvojezi\xc4\x8dne knji\xc5\xbene zbirke Na poti v Vas/Unterwegs ins Dorf (1993, 1994), sourednica mednarodne trojezi\xc4\x8dne revije Studi Slavi (Pisa, Celovec, 1997), sourednica mednarodne etnolo\xc5\xa1ke poletne \xc5\xa1ole MESS, Mediterranean Ethnological Summer School, (1994\xe2\x80\x931995), sourednica revije Emzin (2009), od leta 2003\xe2\x80\x932009 je bila v uredni\xc5\xa1kem odboru revije Etnolog, od 2008 v uredni\xc5\xa1kem odboru International Review of Qualitative Research. V tujini objavlja pri zalo\xc5\xbebah Greenwood Press, Lit Verlag, Cambridge Scholars, Sage, Qualia idr._NEWLINE_Med leti 2001 in 2004 je bila nosilka raziskovalnega projekta Slovenski etnolo\xc5\xa1ki leksikon, ki je bil objavljen leta 2004 in ponatisnjen leta 2011.\n_START_SECTION_\nPedago\xc5\xa1ko delo\n_START_PARAGRAPH_\nOd leta 1993 do 2000 je predavala na Oddelku za etnologijo in kulturno antropologijo Filozofske fakultete, od 2000 do 2010 pa na ISH, Fakulteti za podiplomski humanisti\xc4\x8dni \xc5\xa1tudij v Ljubljani, kjer je bila od leta 2006 do 2012 koordinatorka za podiplomski \xc5\xa1tudijski program Antropologija vsakdanjega \xc5\xbeivljenja._NEWLINE_Raziskuje na podro\xc4\x8dju etnologije, kulturne/socialne antropologije in folkloristike. Sodeluje na mednarodnih in doma\xc4\x8dih konferencah. Strokovno se je izpopolnjevala na Dunaju (1995), v Lod\xc5\xbeu na Poljskem (1995), v Londonu (1998) in Salzburgu (2009). V Lod\xc5\xbeu (1995), Zagrebu (1996), Celovcu (1998), v St. Peterburgu (2000), Salzburgu (2009) in Bratislavi (2011) je predavala etnolo\xc5\xa1ko metodologijo in izbrane etnolo\xc5\xa1ke ter antropolo\xc5\xa1ke teme podiplomskim \xc5\xa1tudentkam in \xc5\xa1tudentom._NEWLINE_Je \xc4\x8dlanica Slovenskega etnolo\xc5\xa1kega dru\xc5\xa1tva, Slovenskega etnolo\xc5\xa1kega in antropolo\xc5\xa1kega Zdru\xc5\xbeenja Kula, American Folklore Society, Soci\xc3\xa9t\xc3\xa9 Internationale d'Ethnologie et de Folklore, European Association of Social Anthropology in International Association of Qualitative Inquiry._NEWLINE_Od 2007 je predsednica Komisije za etnolo\xc5\xa1ko etiko pri Slovenskem etnolo\xc5\xa1kem dru\xc5\xa1tvu; recenzentka za antropologijo, etnologijo, kulturologijo in za interdisciplinarna podro\xc4\x8dja pri Javni agenciji za raziskovalno dejavnost Republike Slovenije in pri Ministrstvu za visoko \xc5\xa1olstvo, znanost in tehnologijo; bila je presojevalka mednarodnih raziskovalnih projektov, od 2011 presojevalka slovenskih in mednarodnih \xc5\xa1tudijskih programov pri Nacionalni agenciji Republike Slovenije za kakovost v visokem \xc5\xa1olstvu. Bila je \xc4\x8dlanica Sveta Centra za dopisno izobra\xc5\xbeevanje CDI Univerzum v Ljubljani in 2011\xe2\x80\x932013 \xc4\x8dlanica Novinarskega \xc4\x8dastnega razsodi\xc5\xa1\xc4\x8da. Od 2015 pri Evropski komisiji presoja znanstvene projekte s podro\xc4\x8dja etike."